《朝云墓十首次孙西庵先生韵 其四》
明代·何绛

南方应有未招魂，去国离家见白云。自恨频年为远客，不知何地更逢君。

江鲜野草桃花饭，宝髻香娥翡翠裙。今日春光吟不见，病煎愁绪转纷纷。

作者简介：何绛，字不偕，号孟门，顺德人。明亡，乃自放废，徜徉罗浮、西樵山中。曾与陈恭尹渡铜鼓洋，访明遗臣，以图反清复明，无果而归。父殁后在家伺母，不复远出。其人论诗甚严，对陈恭尹、梁乐亭诗作有过赞许，但不喜屈大均诗，其诗作淡逸幽远，无悲怨壮愤意，著有《不去庐稿》。